11. ฐานะการเงินและผลการดำเนินงาน

11.1 ผลการดำเนินงาน

ปี 2554 เป็นปีที่ บริษัท เอสวีไอ จำกัด (มหาชน) มียอดขายสูงสุดเป็นประวัติการณ์
โดยมียอดขายอยู่ที่ 279 ล้านเหรียญสหรัฐ หรือประมาณ 8,445 ล้านบาท เพิ่มขึ้นร้อยละ 8 จากปี
2553 ตามมูลค่ายอดขายที่เป็นเงินเหรียญสหรัฐ และเพิ่มขึ้นร้อยละ 4.5
ตามมูลค่ายอดขายที่เป็นเงินบาท ปัญหาอุทกภัยอย่างรุนแรงที่สวนอุตสาหกรรมบางกะดี
จังหวัดปทุมธานี วันที่ 21 ตุลาคม 2554 ได้ส่งผลกระทบต่อการผลิตในไตรมาส 4 ปีนี้มาก
อย่างไรก็ตามบริษัทได้เริ่มผลิตที่โรงงานถนนแจ้งวัฒนะทดแทนตั้งแต่ วันที่ 8 พฤศจิกายน 2554
เป็นต้นมา แต่ด้วยกำลังการผลิตที่น้อยกว่ากำลังการผลิตเดิมของโรงงานที่สวนอุตสาหกรรมบางกะดี
บริษัทฯได้จัดหาเครื่องจักรและวัตถุดิบใหม่สำหรับรองรับคำสั่งซื้อที่ค้างอยู่
สำหรับโรงงานที่สวนอุตสาหกรรมบางกะดีได้กลับมาเริ่มการผลิตใหม่ในวันที่ 16 มกราคม 2555
ด้วยกำลังการผลิตที่มีอยู่อย่างจำกัด บริษัทฯ คาดว่ากำลังการผลิตจะเพิ่มมากขึ้นในไตรมาส 1 ปี
2555

เมื่อเปรียบเทียบกับยอดขายรวมปี 2552 ที่มีมูลค่า 190 ล้านเหรียญสหรัฐ หรือเทียบเท่า 6,486
ล้านบาท เพิ่มขึ้นร้อยละ 30 จากปี 2552
ยอดขายที่เพิ่มขึ้นอย่างมีนัยสำคัญคือผลิตภัณท์ในกล่มอุปกรณ์รักษาความปลอดภัยระบบเครือข่ายด้วยเทคโนโลยีในระบบดิจิตอล

กำไรเบื้องต้นรวมของทั้งปี 2554 มีจำนวน 1,083 ล้านบาท หรือ ร้อยละ 13 ของรายได้
เพิ่มขึ้นเป็นจำนวน 202 ล้านบาท หรือเพิ่มขึ้นร้อยละ 23
เมื่อเปรียบเทียบกับกำไรเบื้องต้นรวมของปีก่อน กำไรเบื้องต้นในปีนี้
ได้มีการย้ายการกลับรายการสำรองเผื่อสินค้าล้าสมัยจำนวน 117 ล้านบาท
เนื่องจากสินค้าเสียหายจากอุทกภัย

กำไรเบื้องต้นจากงบการเงินรวมของทั้งปี 2554
มื่อเปรียบเทียบกำไรเบื้องต้นจากงบการเงินรวมของทั้งปี 2552 ที่มีจำนวน 821 ล้านบาท
เพิ่มขึ้นเป็นจำนวน 262 ล้านบาท เนื่องจากการเพิ่มขึ้นของรายได้ในปี 2554
อัตรากำไรเบื้องร้อยละต่อยอดขายอยู่ในอัตราใกล้เคียงกันคือ 13

ค่าใช้จ่ายในการขายและการบริหารเฉพาะของบริษัทฯ และงบการเงินรวมปี 2554 มีจำนวน 246
ล้านบาท และ304 ล้านบาท หรือ ในอัตราร้อยละ 2.9 และ 3.6 ของรายได้ตามลำดับ
เมื่อเทียบกับปีก่อนค่าใช้จ่ายเฉพาะของบริษัทฯ และงบการเงินรวมปี 2554 เพิ่มขึ้นเป็นจำนวน 19
ล้านบาท และ 38 ล้านบาท ตามลำดับ
ค่าใช้จ่ายลดลงเนื่องด้วยการปรับปรุงล้างรายการสำรองการด้อยค่าของเครื่องจักรและอุปกรณ์สืบเนื่องจากเสียหายจากอุทกภัย
และมีค่าใช้จ่ายเพิ่มในปีนี้จากการบันทึกรายการหนี้สงสัยจะสูญเป็นจำนวน 122 ล้านบาท
เนื่องจากเลยกำหนดการชำระเงินจากลูกหนี้เป็นระยะเวลานาน

กำไรสุทธิของบริษัทฯ และกำไรสุทธิตามงบการเงินรวม
โดยไม่รวมค่าเสียหายจากเหตุการณ์อุทกภัยสำหรับปี 2554 มีจำนวน 700 ล้านบาท และ 699
ล้านบาทตามลำดับ หรือ คิดเป็นร้อยละ 8 ของรายได้
กำไรสุทธิตามงบการเงินรวมปีปัจจุบันลดลงจากปีก่อนเป็นจำนวน 36 ล้านบาท
ด้วยยอดขายในไตรมาส 4 ลดลงอย่างมีนัยสำคัญ สืบเนื่องจากอุทกภัยที่เกิดขึ้นตั้งแต่ 21 ตุลาคม ถึง
5 ธันวาคม 2554 บริษัทฯ ได้บันทึกค่าเสียหายจากเหตุการณ์อุทกภัยเป็นจำนวนเงิน 1,974
ล้านบาท
ซึ่งตามมาตรฐานบัญชีกรณีการเรียกร้องค่าสินไหมทดแทนจากบริษัทประกันภัยยังไม่สรุปจบแน่นอน
บริษัทฯ ต้องบันทึกค่าเสียหายนี้ไปก่อน สืบเนื่องจากการบันทึกดังกล่าว
มีผลทำให้การดำเนินงานจากงบการเงินรวมในปีนี้ขาดทุนสุทธิเป็นจำนวน 1,275 ล้านบาท

กำไรสุทธิตามงบการเงินรวม โดยไม่รวมค่าเสียหายจากเหตุการณ์อุทกภัยสำหรับปี 2554 เทียบกับปี
2552 ซี่งมีจำนวน 582 ล้านบาท เพิ่มขึ้นเป็นจำนวน 118 ล้านบาท เนื่องจากยอดขายเพิ่มขี้น
ยอดขายเงินบาทปี 2554 ได้รับผลกระทบจากการแข็งค่าของเงินบาทโดยเฉลี่ยที่อัตราร้อยละ 11
เมื่อเทียบกับปี 2552 (โดยเงินบาทแข็งค่าขึ้นในปี 2554 โดยเฉลี่ยที่อัตราแลกเปลี่ยน 30.25
บาท/เหรียญสหรัฐ เมื่อเทียบกับค่าเฉลี่ยของปี 2553 ที่อัตราแลกเปลี่ยน 31.37 บาท/เหรียญสหรัฐ
เมื่อเทียบกับค่าเฉลี่ยของปี 2552 ที่อัตราแลกเปลี่ยน 34.15 บาท/เหรียญสหรัฐ)

11.2 ฐานะทางการเงิน

สินทรัพย์

ฐานะทางการเงินเฉพาะของบริษัทฯและงบการเงินรวม ณ 31 ธันวาคม 2554
มียอดสินทรัพย์รวมทั้งสิ้นจำนวน 3,968 ล้านบาท และ 3,954 ล้านบาทตามลำดับ
ลดลงจากสิ้นปีก่อนเป็นจำนวน 1,648 ล้านบาท และ 1,659 ล้านบาท ตามลำดับ
ยอดสินทรัพย์ของงบการเงินรวมลดลง สืบเนื่องจากการลดลงของลูกหนี้การค้าจำนวน 1,158
ล้านบาทจากการที่ลูกค้าชำระเงินเร็วขึ้นกว่ากำหนด ประกอบกับปริมาณสินค้าคงคลังลดลงจำนวน
363 ล้านบาท

เมื่อเทียบกับฐานะทางการเงินกับงบการเงินรวม ณ 31 ธันวาคม 2552
ที่มียอดสินทรัพย์รวมทั้งสิ้นจำนวน 3,985 ล้านบาท สินทรัพย์รวมปี 2554 ลดลง 31 ล้านบาท
ยอดที่ลดลงอย่างมีนัยสำคัญคือลูกหนี้การค้าจำนวน 754 ล้านบาท
จากการที่ลูกค้าช่วยชำระค่าสินค้าเร็วกว่ากำหนดตามที่กล่าวแล้วข้างต้น เป็นผลให้มีเงินสดในปี
2554 มากกว่าปี 2552 เป็นจำนวน 459 ล้านบาท

สภาพคล่อง

ณ สิ้นปี 2554 บริษัทฯ มีกระแสเงินสดเฉพาะจากกิจกรรมดำเนินงานของงบการเงินรวม จำนวน
1,036 ล้านบาท เพิ่มขึ้นจากปี 2553 เป็นจำนวน 695 ล้าน
เนื่องจากมีผลขาดทุนก่อนภาษีเงินได้จำนวน 1,264 ล้านบาท
แต่เงินสดเพิ่มขึ้นจากการปรับรายการที่ไม่ได้จ่ายเงินสด คือรายการค่าเสียหายจากอุทกภัยจำนวน
1,965 ล้านบาท และ รับชำระค่าสินค้าจากลูกค่าก่อนกำหนดมากกว่าปี 2553 เป็นจำนวน 1,059
ล้านบาท

หนี้สิน

ยอดหนี้สินรวมเฉพาะของบริษัทฯและงบการเงินรวม มีจำนวน 2,631 ล้านบาท และ 2,704
ล้านบาทตามลำดับ ยอดหนี้สินงบการเงินรวมลดลงจากจำนวนหนี้สินรวมของสิ้นปีก่อนจำนวน 63
ล้านบาท เนื่องด้วยบริษัทฯได้ชำระเงินกู้ระยะสั้นและระยะยาว จำนวน 245 ล้านบาท
โดยมีภาระหนี้สินเพิ่มขึ้น คือเจ้าหนี้การค้าเป็นจำนวน 99
ล้านบาทและการตั้งสำรองเกษียนอายุพนักงานจำนวน 28 ล้านบาท

ยอดหนี้สินงบการเงินรวมของบริษัทปี 2554 มากกว่าปี 2552 เป็นจำนวนเงิน 692 ล้านบาท
ส่วนที่เพิ่มขึ้นอย่างมีนัยสำคัญคือ เจ้าหนี้การค้าที่เพิ่มขึ้นเป็นจำนวน 665 ล้านบาท
เนื่องจากซื้อวัตถุดิบเพิ่มขึ้นเพื่อรองรับยอดขายที่เพิ่มขึ้น

ส่วนของเจ้าของ

ส่วนของผู้ถือหุ้นงบเฉพาะกิจการและงบการเงินรวม ณ 31 ธันวาคม 2554 มีจำนวน 1,337
ล้านบาทและ 1,250 ล้านบาทตามลำดับ ลดลงจากสิ้นปีก่อนเป็นจำนวน 1,568 ล้านบาท และ
1,596 ล้านบาทตามลำดับ สืบเนื่องจากการเพิ่มขึ้นของกำไรสุทธิจากผลการดำเนินงานในปีนี้จำนวน
700 ล้านบาท และการใช้สิทธิซื้อหุ้นสามัญของใบสำคัญแสดงสิทธิ (ESOP-5) จำนวน 24 ล้านบาท
อย่างไรก็ดีส่วนของผู้ถือหุ้นลดลงเนื่องจากบริษัทฯ มีผลเสียหายจากอุทกภัยในปีนี้จำนวน 1,974
ล้านบาท
และขาดทุนจากการแปลงค่างบการเงินของบริษัทย่อยในต่างประเทศเป็นค่าเงินบาทเมื่อมีการจัดทำงบการเงินรวมจำนวน
27 ล้านบาท อีกทั้งมีการจ่ายเงินปันผลจำนวน 204 ล้านบาทในปีนี้
รวมทั้งได้มีการซื้อหุ้นคืนเป็นจำนวน 114 ล้านบาท

ส่วนของผู้ถือหุ้นจากงบการเงินรวม ณ 31 ธันวาคม 2554 เปรียบเทียบกับสิ้นปี 2552
ลดลงเป็นจำนวน 722 ล้านบาท ผลกระทบที่ทำให้ลดลงอย่างมีนัยสำคัญคือผลขาดทุนจำนวน 1,275
ล้านบาท จากทรัพย์สินเสียหายจากอุทกภัย และซื้อห้นคืนจำนวน 114 ล้านบาท ส่วนทุนเพิ่มขึ้นจำนวน
316 ล้านบาท จากการแปลงสภาพสิทธิที่จะซื้อหุ้นสามัญ และได้จ่ายเงินปันผลน้อยลงเป็นจำนวน
1,454 ล้านบาท (ปี 2553 และ ปี 2554 จ่ายเงินปันผลจำนวน 159 ล้านบาท และ 204
ล้านบาทตามลำดับ ส่วนปี 2552 ได้จ่ายเงินปันผลจำนวน 1,817 ล้านบาท)

 งบการเงิน

สรุปรายงานการสอบบัญชี 

ผู้สอบบัญชีที่ได้รับความเห็นชอบของบริษัทฯ ในระยะ 3 ปีที่ผ่านมา สำหรับปีบัญชีสิ้นสุดวันที่ 31
ธันวาคม 2552 ปี 2553 และปี 2554 ได้แก่ นางสาวรุ้งนภา เลิศสุวรรณกุล
ผู้สอบบัญชีรับอนุญาตเลขทะเบียน 3516 จากบริษัท สำนักงาน เอินส์ท แอนด์ ยัง จำกัด
โดยสามารถสรุปรายงานการสอบบัญชีได้ดังนี้

ผู้สอบบัญชีได้ตรวจสอบงบแสดงฐานะการเงินรวม ณ วันที่ 31 ธันวาคม 2554, 2553 และ 2552
งบกำไรขาดทุนรวม งบกำไรขาดทุนเบ็ดเสร็จรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
เอสวีไอ จำกัด (มหาชน) และบริษัทย่อย และได้ตรวจสอบงบการเงินเฉพาะกิจการของบริษัท
เอสวีไอ จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี
ผู้สอบบัญชีมิได้ตรวจสอบงบการเงินของบริษัทย่อยในต่างประเทศ
ตามที่กล่าวไว้ในหมายเหตุประกอบงบการเงินข้อ 14 ในงบการเงินรวม วันที่ 31 ธันวาคม 2554
และ 2553 และข้อ 11 ในงบการเงินรวม วันที่ 31 ธันวาคม 2553 และ 2552 ของบริษัทฯ
ได้รวมงบการเงินของบริษัทย่อยดังกล่าวโดยรวมสินทรัพย์รวม ณ วันที่ 31 ธันวาคม 2554, 2553
และ 2552 จำนวน 149 ล้านบาท 121 ล้านบาท และ 92
ล้านบาทตามลำดับและยอดรายได้รวมสำหรับปีสิ้นสุดวันเดียวกันของแต่ละปีจำนวน 121 ล้านบาท
136 ล้านบาท และ101 ล้านบาท ตามลำดับ
งบการเงินของบริษัทย่อยดังกล่าวตรวจสอบโดยผู้สอบบัญชีอื่น ซึ่งแสดงความเห็นอย่างไม่มีเงื่อนไข
โดยข้าพเจ้าได้รับรายงานการตรวจสอบของผู้สอบบัญชีเหล่านั้น
และความเห็นของข้าพเจ้าในส่วนที่เกี่ยวข้องกับจำนวนเงินของรายการต่างๆของบริษัทย่อยดังกล่าว
ซึ่งรวมอยู่ในงบการเงินรวมของบริษัทฯได้ถือตามรายงานของผู้สอบบัญชีอื่นเหล่านั้น

ผู้สอบบัญชีได้ปฏิบัติงานตรวจสอบตามมาตรฐานการสอบบัญชีที่รับรองทั่วไปซึ่งกำหนดให้ต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญ
ซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
โดยเชื่อว่าการตรวจสอบดังกล่าวประกอบกับรายงานของผู้สอบบัญชีอื่นที่กล่าวถึงในวรรคแรกให้ข้อสรุปที่เป็นเกณฑ์อย่างเหมาะสมในการแสดงความเห็นของผู้สอบบัญชี

จากการตรวจสอบของผู้สอบบัญชีและรายงานของผู้สอบบัญชีอื่น ผู้สอบบัญชีเห็นว่า
งบการเงินข้างต้นนี้แสดงฐานะการเงิน ณ วันที่ 31 ธันวาคม 2554 และ 2553
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท เอสวีไอ จำกัด
(มหาชน) และบริษัทย่อย และเฉพาะของบริษัท เอสวีไอ จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น
ผู้สอบบัญชีขอให้สังเกตหมายเหตุประกอบงบการเงินข้อ 4 ในระหว่างปีปัจจุบัน
บริษัทฯได้ปฏิบัติตามมาตรฐานการบัญชีฉบับปรับปรุงและมาตรฐานการบัญชีใหม่ที่ออกโดยสภาวิชาชีพบัญชีเพื่อจัดทำและนำเสนองบการเงินนี้และหมายเหตุประกอบงบการเงินข้อ
2 บริษัทฯ ได้ประเมินความเสียหายของทรัพย์สินและบันทึกผลเสียหายดังกล่าวเป็นจำนวนรวม
1,974 ล้านบาทในส่วนของกำไรหรือขาดทุนสำหรับปี อย่างไรก็ตาม บริษัทฯ
ทำประกันภัยคุ้มครองความเสียหายต่อทรัพย์สินที่เกิดจากเหตุการณ์น้ำท่วมไว้แล้ว
และอยู่ระหว่างดำเนินการเรียกเงินค่าสินไหมชดเชยคืนจากบริษัทประกันภัย

นโยบายการบัญชีที่สำคัญ

การรับรู้รายได้

ขายสินค้า

รายได้จากการขายสินค้ารับรู้เมื่อบริษัทฯได้โอนความเสี่ยงและผลตอบแทนที่มีนัยสำคัญของความเป็นเจ้าของสินค้าให้กับผู้ซื้อแล้ว
รายได้จากการขายแสดงมูลค่าตามราคาในใบกำกับสินค้าโดย ไม่รวมภาษีมูลค่าเพิ่ม
สำหรับสินค้าที่ได้ส่งมอบหลังจากหักส่วนลดแล้ว

ดอกเบี้ยรับ

ดอกเบี้ยรับถือเป็นรายได้ตามเกณฑ์คงค้างโดยคำนึงถึงอัตราผลตอบแทนที่แท้จริง

เงินปันผลรับ

เงินปันผลรับถือเป็นรายได้เมื่อบริษัทฯมีสิทธิในการรับเงินปันผล

เงินสดและรายการเทียบเท่าเงินสด

เงินสดและรายการเทียบเท่าเงินสด หมายถึง เงินสดและเงินฝากธนาคาร
และเงินลงทุนระยะสั้นที่มีสภาพคล่องสูง ซึ่งถึงกำหนดจ่ายคืนภายในระยะเวลาไม่เกิน 3
เดือนนับจากวันที่ได้มาและไม่มีข้อจำกัดในการเบิกใช้

ลูกหนี้การค้า

ลูกหนี้การค้าแสดงมูลค่าตามจำนวนมูลค่าสุทธิที่จะได้รับ
บริษัทฯและบริษัทย่อยบันทึกค่าเผื่อหนี้สงสัยจะสูญสำหรับผลขาดทุนโดยประมาณที่อาจเกิดขึ้นจากการเก็บเงินจากลูกหนี้ไม่ได้
ซึ่งโดยทั่วไปพิจารณาจากประสบการณ์การเก็บเงินและการวิเคราะห์อายุหนี้

สินค้าคงเหลือ

สินค้าสำเร็จรูปและสินค้าระหว่างผลิตแสดงตามราคาทุนมาตรฐาน (ซึ่งใกล้เคียงกับต้นทุนจริง)
หรือมูลค่าสุทธิที่จะได้รับแล้วแต่ราคาใดจะต่ำกว่า
ราคาทุนดังกล่าวหมายถึงต้นทุนในการผลิตทั้งหมดรวมทั้งค่าโสหุ้ยโรงงานด้วย

วัตถุดิบ
วัสดุสิ้นเปลืองและอะไหล่แสดงมูลค่าตามราคาทุนถัวเฉลี่ยถ่วงน้ำหนักหรือมูลค่าสุทธิที่จะได้รับแล้วแต่ราคาใดจะต่ำกว่า
และจะถือเป็นส่วนหนึ่งของต้นทุนการผลิตเมื่อมีการเบิกใช้

เงินลงทุน

ก) เงินลงทุนในหลักทรัพย์เผื่อขายแสดงตามมูลค่ายุติธรรม
การเปลี่ยนแปลงในมูลค่ายุติธรรมของหลักทรัพย์ดังกล่าวบันทึกเป็นรายการต่างหากในส่วนของผู้ถือหุ้น
และจะบันทึกในส่วนของกำไรหรือขาดทุนเมื่อได้จำหน่ายหลักทรัพย์นั้นออกไป

ข) เงินลงทุนในตราสารหนี้ที่จะครบกำหนดชำระในหนึ่งปีแสดงมูลค่าตามวิธีราคาทุนตัดจำหน่าย
บริษัทฯตัดบัญชีส่วนเกินรับรู้ส่วนต่ำกว่ามูลค่าตราสารหนี้ตามอัตราดอกเบี้ยที่แท้จริง
ซึ่งจำนวนที่ตัดจำหน่าย/รับรู้นี้จะแสดงเป็นรายการปรับกับดอกเบี้ยรับ

ค) เงินลงทุนในบริษัทย่อยที่แสดงอยู่ในงบการเงินเฉพาะกิจการแสดงมูลค่าตามวิธีราคาทุน

มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิของหน่วยลงทุน

บริษัทฯใช้วิธีถัวเฉลี่ยถ่วงน้ำหนักในการคำนวณต้นทุนของเงินลงทุน

เมื่อมีการจำหน่ายเงินลงทุน ผลต่างระหว่างสิ่งตอบแทนสุทธิที่ได้รับกับมูลค่าตามบัญชีของเงินลงทุน
จะถูกบันทึกในส่วนของกำไรหรือขาดทุน

ที่ดิน อาคาร และอุปกรณ์และค่าเสื่อมราคา

ที่ดินแสดงมูลค่าตามราคาทุน
อาคารและอุปกรณ์แสดงมูลค่าตามราคาทุนหักค่าเสื่อมราคาสะสมและค่าเผื่อการด้อยค่าของสินทรัพย์
(ถ้ามี)

ค่าเสื่อมราคาของอาคารและอุปกรณ์คำนวณจากราคาทุนของสินทรัพย์โดยวิธีเส้นตรงตามอายุการให้ประโยชน์โดยประมาณดังนี้

  ------------------------------------------ ----------------------------
  อาคาร                                      20 ปี

  ส่วนปรับปรุงอาคารและที่ดิน                       5 ปี

  เครื่องจักรและอุปกรณ์                           3 - 10 ปี

  เครื่องตกแต่งติดตั้งและอุปกรณ์สำนักงาน              5 - 10 ปี

  ยานพาหนะ                                   5 ปี
  ------------------------------------------ ----------------------------

ค่าเสื่อมราคารวมอยู่ในการคำนวณผลการดำเนินงาน

ไม่มีการคิดค่าเสื่อมราคาสำหรับที่ดิน งานระหว่างก่อสร้างและเครื่องจักรระหว่างติดตั้ง

บริษัทฯตัดรายการที่ดิน อาคาร และอุปกรณ์ ออกจากบัญชี
เมื่อจำหน่ายสินทรัพย์หรือคาดว่าจะไม่ได้รับประโยชน์เชิงเศรษฐกิจในอนาคตจากการใช้หรือการจำหน่ายสินทรัพย์
รายการผลกำไรหรือขาดทุนจากการจำหน่ายสินทรัพย์
จะรับรู้ในส่วนของกำไรหรือขาดทุนเมื่อบริษัทฯตัดรายการสินทรัพย์นั้นออกจากบัญชี

สินทรัพย์ไม่มีตัวตน

บริษัทฯบันทึกต้นทุนเริ่มแรกของสินทรัพย์ไม่มีตัวตนตามราคาทุน ภายหลังการรับรู้รายการเริ่มแรก
สินทรัพย์ไม่มีตัวตนแสดงมูลค่าตามราคาทุนหักค่าตัดจำหน่ายสะสมและค่าเผื่อการด้อยค่าสะสม (ถ้ามี)
ของสินทรัพย์นั้น
บริษัทฯตัดจำหน่ายสินทรัพย์ไม่มีตัวตนที่มีอายุการให้ประโยชน์จำกัดอย่างมีระบบตลอดอายุการให้ประโยชน์เชิงเศรษฐกิจของสินทรัพย์นั้น
และจะประเมินการด้อยค่าของสินทรัพย์ดังกล่าวเมื่อมีข้อบ่งชี้ว่าสินทรัพย์นั้นเกิดการด้อยค่า
บริษัทฯจะทบทวนระยะเวลาการตัดจำหน่ายและวิธีการตัดจำหน่ายของสินทรัพย์ไม่มีตัวตนดังกล่าวทุกสิ้นปีเป็น
อย่างน้อย ค่าตัดจำหน่ายรับรู้เป็นค่าใช้จ่ายในส่วนของกำไรหรือขาดทุน

สินทรัพย์ไม่มีตัวตนที่มีอายุการให้ประโยชน์จำกัดมีดังนี้

อายุการให้ประโยชน์

คอมพิวเตอร์ซอฟท์แวร์ 5 ปี

รายการธุรกิจกับบุคคลหรือกิจการที่เกี่ยวข้องกัน

บุคคลหรือกิจการที่เกี่ยวข้องกันกับบริษัทฯ หมายถึงบุคคลหรือกิจการที่มีอำนาจควบคุมบริษัทฯ
หรือถูกบริษัทฯ ควบคุมไม่ว่าจะเป็นโดยทางตรงหรือทางอ้อม
หรืออยู่ภายใต้การควบคุมเดียวกันกับบริษัทฯ

นอกจากนี้บุคคลหรือกิจการที่เกี่ยวข้องกันยังหมายรวมถึงบุคคลที่มีสิทธิออกเสียงโดยทางตรงหรือทางอ้อมซึ่งทำให้มีอิทธิพลอย่างเป็นสาระสำคัญต่อบริษัทฯ
ผู้บริหารสำคัญ
กรรมการหรือพนักงานของบริษัทฯที่มีอำนาจในการวางแผนและควบคุมการดำเนินงานของบริษัทฯ

สัญญาเช่าระยะยาว

สัญญาเช่าอุปกรณ์ที่ความเสี่ยงและผลตอบแทนของความเป็นเจ้าของส่วนใหญ่ได้โอนไปให้กับ
ผู้เช่าถือเป็นสัญญาเช่าการเงิน
สัญญาเช่าการเงินจะบันทึกเป็นรายจ่ายฝ่ายทุนด้วยมูลค่ายุติธรรมของสินทรัพย์ที่เช่าหรือมูลค่าปัจจุบันสุทธิของจำนวนเงินที่ต้องจ่ายตามสัญญาเช่าแล้วแต่มูลค่าใดจะ
ต่ำกว่า ภาระผูกพันตามสัญญาเช่าหักค่าใช้จ่ายทางการเงินจะบันทึกเป็นหนี้สินระยะยาว
ส่วนดอกเบี้ยจ่ายจะบันทึกในส่วนของกำไรหรือขาดทุนตลอดอายุของสัญญาเช่า สินทรัพย์ที่ได้มา
ตามสัญญาเช่าการเงินจะคิดค่าเสื่อมราคาตลอดอายุการใช้งานของสินทรัพย์ที่เช่า
หรืออายุของสัญญาเช่า แล้วแต่ระยะเวลาใดจะต่ำกว่า

จำนวนเงินที่จ่ายตามสัญญาเช่าดำเนินงานรับรู้เป็นค่าใช้จ่ายในส่วนของกำไรหรือขาดทุนตามวิธีเส้นตรงตลอดอายุของสัญญาเช่า

เงินตราต่างประเทศ

รายการที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นตัวเงินซึ่งอยู่ในสกุลเงินตราต่างประเทศได้แปลงค่าเป็นเงินบาทโดยใช้อัตราแลกเปลี่ยน
ณ วันสิ้นรอบระยะเวลารายงาน
หรือหากเป็นรายการที่ได้มีการทำสัญญาตกลงอัตราแลกเปลี่ยนล่วงหน้าไว้
ก็จะแปลงค่าโดยใช้อัตราแลกเปลี่ยนที่ตกลงล่วงหน้านั้น

กำไรและขาดทุนที่เกิดจากการเปลี่ยนแปลงในอัตราแลกเปลี่ยนได้รวมอยู่ในการคำนวณผลการดำเนินงาน

การด้อยค่าของสินทรัพย์

ทุกวันสิ้นรอบระยะเวลารายงาน บริษัทฯจะทำการประเมินการด้อยค่าของที่ดิน
อาคารและอุปกรณ์หรือสินทรัพย์ที่ไม่มีตัวตนอื่นของบริษัทฯหากมีข้อบ่งชี้ว่าสินทรัพย์ดังกล่าวอาจด้อยค่า
บริษัทฯรับรู้ขาดทุนจากการด้อยค่าเมื่อมูลค่าที่คาดว่าจะได้รับคืนของสินทรัพย์มีมูลค่าต่ำกว่ามูลค่าตามบัญชีของสินทรัพย์นั้น
ทั้งนี้มูลค่าที่คาดว่าจะได้รับคืนหมายถึงมูลค่ายุติธรรมหักต้นทุนในการขายของสินทรัพย์หรือมูลค่าจากการใช้สินทรัพย์แล้วแต่ราคาใดจะสูงกว่า
ในการประเมินมูลค่าจากการใช้สินทรัพย์
บริษัทฯประมาณการกระแสเงินสดในอนาคตที่กิจการคาดว่าจะได้รับจากสินทรัพย์และคำนวณคิดลดเป็นมูลค่าปัจจุบันโดยใช้อัตราคิดลดก่อนภาษีที่สะท้อนถึงการประเมินความเสี่ยงในสภาพตลาดปัจจุบันของเงินสดตามระยะเวลาและความเสี่ยงซึ่งเป็นลักษณะเฉพาะของสินทรัพย์ที่กำลังพิจารณาอยู่
ในการประเมินมูลค่ายุติธรรมหักต้นทุนในการขาย
บริษัทฯใช้แบบจำลองการประเมินมูลค่าที่ดีที่สุดซึ่งเหมาะสมกับสินทรัพย์
ซึ่งสะท้อนถึงจำนวนเงินที่กิจการสามารถจะได้มาจากการจำหน่ายสินทรัพย์หักด้วยต้นทุนในการจำหน่าย
โดยการจำหน่ายนั้นผู้ซื้อกับผู้ขายมีความรอบรู้และเต็มใจในการแลกเปลี่ยนและสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

บริษัทฯจะรับรู้รายการขาดทุนจากการด้อยค่าในส่วนของกำไรหรือขาดทุน

หุ้นสามัญซื้อคืน

หุ้นสามัญซื้อคืนแสดงมูลค่าในงบแสดงฐานะการเงินด้วยราคาทุนและแสดงเป็นรายการหักจากส่วนของผู้ถือหุ้นทั้งหมด
หากราคาขายของหุ้นทุนซื้อคืนสูงกว่าราคาซื้อหุ้นทุนซื้อคืน
บริษัทฯจะรับรู้ผลต่างเข้าบัญชีส่วนเกินมูลค่าหุ้นทุนซื้อคืนและหากราคาขายของหุ้นทุนซื้อคืนต่ำกว่าราคาซื้อหุ้นทุนซื้อคืน
บริษัทฯจะนำผลต่างหักจากส่วนเกินมูลค่าหุ้นทุนซื้อคืนให้หมดไปก่อน
แล้วจึงนำผลต่างที่เหลืออยู่ไปหักจากบัญชีกำไรสะสม

บริษัทฯใช้วิธีถัวเฉลี่ยถ่วงน้ำหนักในการคำนวณต้นทุนต่อหน่วย

ผลประโยชน์พนักงาน

ผลประโยชน์ระยะสั้นของพนักงาน

บริษัทฯรับรู้ เงินเดือน ค่าจ้าง โบนัส
และเงินสมทบกองทุนประกันสังคมเป็นค่าใช้จ่ายเมื่อเกิดรายการ

ผลประโยชน์หลังออกจากงานของพนักงาน

โครงการสมทบเงิน

บริษัทฯและพนักงานได้ร่วมกันจัดตั้งกองทุนสำรองเลี้ยงชีพ
ซึ่งประกอบด้วยเงินที่พนักงานจ่ายสะสมและเงินที่บริษัทฯจ่ายสมทบให้เป็นรายเดือน
สินทรัพย์ของกองทุนสำรองเลี้ยงชีพได้แยกออกจากสินทรัพย์ของบริษัทฯ
เงินที่บริษัทฯจ่ายสมทบกองทุนสำรองเลี้ยงชีพบันทึกเป็นค่าใช้จ่ายในปีที่เกิดรายการ

โครงการผลประโยชน์หลังออกจากงาน

บริษัทฯ มีภาระสำหรับเงินชดเชยที่ต้องจ่ายให้แก่พนักงานเมื่อออกจากงานตามกฎหมายแรงงาน
ซึ่งบริษัทฯ ถือว่าเงินชดเชยดังกล่าวเป็นโครงการผลประโยชน์หลังออกจากงานสำหรับพนักงาน

บริษัทฯคำนวณหนี้สินตามโครงการผลประโยชน์หลังออกจากงานของ
โดยใช้วิธีคิดลดแต่ละหน่วยที่ประมาณการไว้ (Projected Unit Credit Method)
โดยผู้เชี่ยวชาญอิสระ ได้ทำการประเมินภาระผูกพันดังกล่าวตามหลักคณิตศาสตร์ประกันภัย

ผลกำไรหรือขาดทุนจากการประมาณการตามหลักคณิตศาสตร์ประกันภัย
สำหรับโครงการผลประโยชน์หลังออกจากงานของพนักงานจะบันทึกรับรู้ทันทีในกำไรหรือขาดทุนในการปฏิบัติตามมาตรฐานการบัญชี
ฉบับที่ 19 เรื่อง ผลประโยชน์ของพนักงาน เป็นครั้งแรก
บริษัทฯเลือกรับรู้หนี้สินในช่วงการเปลี่ยนแปลงที่มากกว่าหนี้สินที่รับรู้ ณ
วันเดียวกันตามนโยบายการบัญชีเดิม โดยบันทึกเป็นค่าใช้จ่ายในกำไรหรือขาดทุนสำหรับปี 2554

ประมาณการหนี้สิน

บริษัทฯบันทึกประมาณการหนี้สินไว้ในบัญชีเมื่อมีภาระผูกพันซึ่งเป็นผลมาจากเหตุการณ์ในอดีตได้เกิดขึ้นแล้ว
และมีความเป็นไปได้ค่อนข้างแน่นอนว่าบริษัทฯจะเสียทรัพยากรเชิงเศรษฐกิจเพื่อปลดเปลื้องชำระภาระผูกพันนั้น
และบริษัทฯสามารถประมาณมูลค่าภาระผูกพันนั้นได้อย่างน่าเชื่อถือ

ภาษีเงินได้

บริษัทฯบันทึกภาษีเงินได้ตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ
โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากร
บริษัทย่อยในต่างประเทศบันทึกภาษีเงินได้โดยคำนวณจากกำไรทางภาษีตามกฎหมายภาษีอากรของประเทศเหล่านั้น

ตราสารอนุพันธ์

สัญญาซื้อขายเงินตราต่างประเทศล่วงหน้า

ลูกหนี้และเจ้าหนี้ตามสัญญาซื้อขายเงินตราต่างประเทศล่วงหน้าจะถูกแปลงค่าตามอัตราแลกเปลี่ยน ณ
วันสิ้นรอบระยะเวลารายงาน
กำไรขาดทุนที่ยังไม่เกิดขึ้นจากการแปลงค่าเงินตราต่างประเทศดังกล่าวจะถูกบันทึกในส่วนของกำไรหรือขาดทุน
ส่วนเกินหรือส่วนลดที่เกิดขึ้นจากการทำสัญญาจะถูกตัดจำหน่ายด้วยวิธีเส้นตรงตามอายุของสัญญา

สัญญาแลกเปลี่ยนอัตราดอกเบี้ย

บริษัทฯรับรู้จำนวนสุทธิของดอกเบี้ยที่ได้รับจาก/จ่ายให้แก่คู่สัญญาตามสัญญาแลกเปลี่ยนอัตราดอกเบี้ยเป็นรายได้/ค่าใช้จ่ายตามเกณฑ์คงค้าง

สัญญาใช้สิทธิเลือกซื้อขายเงินตราต่างประเทศ

จำนวนเงินที่บริษัทฯทำสัญญาใช้สิทธิเลือกซื้อขายเงินตราต่างประเทศเพื่อป้องกันความเสี่ยงที่เกิดจากการผันผวนของอัตราแลกเปลี่ยนในตลาด
ไม่ได้รับรู้เป็นสินทรัพย์หรือหนี้สิน ณ วันทำสัญญา อย่างไรก็ตาม
ค่าธรรมเนียมที่บริษัทฯจะไดัรับหรือจ่ายจากการทำสัญญาดังกล่าวจะทยอยตัดจำหน่ายโดยใช้วิธีเส้นตรงตลอดอายุของสัญญานั้น

การใช้ดุลยพินิจและประมาณการทางบัญชีที่สำคัญ

ในการจัดทำงบการเงินตามมาตรฐานการบัญชีที่รับรองทั่วไป
ฝ่ายบริหารจำเป็นต้องใช้ดุลยพินิจและการประมาณการในเรื่องที่มีความไม่แน่นอนเสมอ
การใช้ดุลยพินิจและการประมาณการดังกล่าวนี้ส่งผลกระทบต่อจำนวนเงินที่แสดงในงบการเงินและต่อข้อมูลที่แสดงในหมายเหตุประกอบงบการเงิน
ผลที่เกิดขึ้นจริงอาจแตกต่างไปจากจำนวนที่ประมาณการไว้
การใช้ดุลยพินิจและการประมาณการทางบัญชีที่สำคัญมีดังนี้

สัญญาเช่า

ในการพิจารณาประเภทของสัญญาเช่าว่าเป็นสัญญาเช่าดำเนินงานหรือสัญญาเช่าทางการเงิน
ฝ่ายบริหารได้ใช้ดุลยพินิจในการประเมินเงื่อนไขและรายละเอียดของสัญญาเพื่อพิจารณาว่า
บริษัทฯได้โอนหรือรับโอนความเสี่ยงและผลประโยชน์ในสินทรัพย์ที่เช่าดังกล่าวแล้วหรือไม่

ค่าเผื่อหนี้สงสัยจะสูญของลูกหนี้

ในการประมาณค่าเผื่อหนี้สงสัยจะสูญของลูกหนี้
ฝ่ายบริหารจำเป็นต้องใช้ดุลยพินิจในการประมาณการผลขาดทุนที่คาดว่าจะเกิดขึ้นจากลูกหนี้แต่ละราย
โดยคำนึงถึงประสบการณ์การเก็บเงินในอดีต
อายุของหนี้ที่คงค้างและสภาวะเศรษฐกิจที่เป็นอยู่ในขณะนั้น เป็นต้น

มูลค่ายุติธรรมของเครื่องมือทางการเงิน

ในการประเมินมูลค่ายุติธรรมของเครื่องมือทางการเงินที่ไม่มีการซื้อขายในตลาดและไม่สามารถหาราคาได้ในตลาดซื้อขายคล่อง
ฝ่ายบริหารต้องใช้ดุลยพินิจในการประมาณมูลค่ายุติธรรมของเครื่องมือทางการเงินดังกล่าว
โดยใช้เทคนิคและแบบจำลองการประเมินมูลค่า
ซึ่งตัวแปรที่ใช้ในแบบจำลองมาจากการเทียบเคียงกับตัวแปรที่มีอยู่ในตลาด โดยคำนึงถึงสภาพคล่อง
ข้อมูลความสัมพันธ์ และการเปลี่ยนแปลงของมูลค่าของเครื่องมือทางการเงินในระยะยาว

ค่าเผื่อการด้อยค่าของเงินลงทุนในหลักทรัพย์

บริษัทฯจะตั้งค่าเผื่อการด้อยค่าของเงินลงทุนในหลักทรัพย์เผื่อขายเมื่อมูลค่ายุติธรรมของเงินลงทุนดังกล่าวได้ลดลงอย่างมีสาระสำคัญและเป็นระยะเวลานานหรือเมื่อมีข้อบ่งชี้ของการด้อยค่า
การที่จะสรุปว่าเงินลงทุนดังกล่าวได้ลดลงอย่างมีสาระสำคัญหรือเป็นระยะเวลานานหรือไม่นั้นจำเป็นต้องใช้ดุลยพินิจของฝ่ายบริหาร

ค่าเผื่อการลดลงของมูลค่าสินค้าคงเหลือ

ในการประมาณค่าเผื่อการลดลงของมูลค่าสินค้าคงเหลือ
ฝ่ายบริหารได้ใช้ดุลยพินิจในการประมาณการ ผลขาดทุนที่คาดว่าจะเกิดขึ้นจากสินค้าคงเหลือ
โดยค่าเผื่อการลดลงของมูลค่าสุทธิที่จะได้รับ
พิจารณาจากราคาที่คาดว่าจะขายได้ตามปกติของธุรกิจหักด้วยค่าใช้จ่ายในการขายสินค้านั้นและ
ค่าเผื่อสำหรับสินค้าเก่าล้าสมัย
เคลื่อนไหวช้าหรือเสื่อมคุณภาพพิจารณาจากอายุโดยประมาณของสินค้าแต่ละชนิดและการเปลี่ยนแปลงของเทคโนโลยีในปัจจุบัน

ที่ดิน อาคารและอุปกรณ์และค่าเสื่อมราคา

ในการคำนวณค่าเสื่อมราคาของอาคารและอุปกรณ์
ฝ่ายบริหารจำเป็นต้องทำการประมาณอายุการให้ประโยชน์และมูลค่าคงเหลือเมื่อเลิกใช้งานของอาคารและอุปกรณ์
และต้องทบทวนอายุการ ให้ประโยชน์และมูลค่าคงเหลือใหม่หากมีการเปลี่ยนแปลงเกิดขึ้น

นอกจากนี้ฝ่ายบริหารจำเป็นต้องสอบทานการด้อยค่าของที่ดิน
อาคารและอุปกรณ์ในแต่ละช่วงเวลาและบันทึกขาดทุนจากการด้อยค่าหากคาดว่ามูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์นั้น
ในการนี้ฝ่ายบริหารจำเป็นต้องใช้ดุลยพินิจที่เกี่ยวข้องกับการคาดการณ์รายได้และค่าใช้จ่ายในอนาคตซึ่งเกี่ยวเนื่องกับสินทรัพย์นั้น

ผลประโยชน์หลังออกจากงานของพนักงานตามโครงการผลประโยชน์

หนี้สินตามโครงการผลประโยชน์หลังออกจากงานของพนักงาน
ประมาณขึ้นตามหลักคณิตศาสตร์ประกันภัย ซึ่งต้องอาศัยข้อสมมติฐานต่าง ๆในการประมาณการนั้น
เช่น อัตราคิดลด อัตราการขึ้นเงินเดือนในอนาคต อัตรามรณะ
และอัตราการเปลี่ยนแปลงในจำนวนพนักงาน เป็นต้น

คดีฟ้องร้อง

บริษัทฯมีหนี้สินที่อาจจะเกิดขึ้นจากการถูกฟ้องร้องเรียกค่าเสียหาย
ซึ่งฝ่ายบริหารได้ใช้ดุลยพินิจในการประเมินผลของคดีที่ถูกฟ้องร้องแล้วและเชื่อมั่นว่าจะไม่มีความเสียหายเกิดขึ้นจึงไม่ได้บันทึกประมาณการหนี้สินดังกล่าว
ณ วันสิ้นรอบระยะเวลารายงาน

11.3.2 ตารางสรุปงบการเงิน

1.  ตารางแสดงรายการงบดุล งบกำไรขาดทุน และ งบกระแสเงินสด
    โดยเปรียบเทียบในระยะเวลา 3 ปี

งบแสดงฐานะการเงิน

บริษัท เอสวีไอ จำกัด (มหาชน)

ณ วันที่ 31 ธันวาคม

งบการเงินรวม

(หน่วย: บาท)

[]

งบแสดงฐานะการเงิน(ต่อ)

  บริษัท เอสวีไอ จำกัด (มหาชน)

  ณ วันที่ 31 ธันวาคม

  งบการเงินรวม

  (หน่วย: บาท)

[]

งบแสดงฐานะการเงิน(ต่อ)

  บริษัท เอสวีไอ จำกัด (มหาชน)

  ณ วันที่ 31 ธันวาคม

  งบการเงินรวม

  (หน่วย: บาท)

[]

งบกำไรขาดทุน

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

งบการเงินรวม

(หน่วย : บาท)

  []

งบกระแสเงินสด

บริษัท เอสวีไอ จำกัด (มหาชน) สำหรับปีสิ้นสุดวันที่ 31 ธันวาคม

งบการเงินรวม

(หน่วย : บาท)

[]

งบกระแสเงินสด (ต่อ)

บริษัท เอสวีไอ จำกัด (มหาชน) สำหรับแต่ละปี สิ้นสุดวันที่ 31 ธันวาคม

งบการเงินรวม

(หน่วย : บาท)

[]

ผู้สอบบัญชีและค่าตอบแทนของผู้สอบบัญชี

  สำนักงานสอบบัญชีของบริษัทฯ และบริษัทย่อยมี 3 แห่ง ดังนี้

1.  บริษัท สำนักงาน เอินส์ท แอนด์ ยัง จำกัด

  เป็นผู้สอบบัญชีของบริษัท เอสวีไอ จำกัด (มหาชน) และ GLOBE VISION COMPANY LIMITED

  ชื่อผู้สอบบัญชี : นางสาวรุ้งนภา เสิศสุวรรณกุล

  เลขทะเบียนผู้สอบบัญชี : 3516

2.  Yau Wai Ching Certified Public Accountant.

  เป็นผู้สอบบัญชีของ SVI CHINA LIMITED และ SHI WEI Electronics (Hong Kong)

  ชื่อผู้สอบบัญชี : Yau Wai Ching

  เลขทะเบียนผู้สอบบัญชี : P05128

3.  Moores Rowland

  เป็นผู้สอบบัญชีของ SVI ELECTRONICS (TIANJIN) COMPANY LIMITED

  ชื่อผู้สอบบัญชี : Calvin Yang และ Steven Jing

  เลขทะเบียนผู้สอบบัญชี : 410000150001 (Calvin Yang), 410000010048 (Steven
  Jing)

4.  Nejstgaard & Vetlov

  เป็นผู้สอบบัญชีของ SVI A/S

  ชื่อผู้สอบบัญชี : John Bagger - Petersen

5.  Braintec CPA Firm

  เป็นผู้สอบบัญชีของ Northtec Co., Ltd.

  ชื่อผู้สอบบัญชี : John Bagger - Petersen

  ชื่อผู้สอบบัญชี : Ms. Fang Lan-Lo

  ในรอบบัญชีสิ้นสุด ณ วันที่ 31 ธันวาคม 2554 บริษัท เอสวีไอ จำกัด (มหาชน) และ
  บริษัทย่อยได้จ่ายค่าตอบแทนผู้สอบบัญชีดังนี้

  (หน่วย : บาท)

+-------------+-------+------+-----+---------+---------+-----+------+
| ค่าตอบแทน    | บมจ.  | G    | SVI | SVI     | SHI WEI | SVI | Nort |
|             |       | lobe | Ch  | Elec    | Elec    | A/S | htec |
| ผู้สอบบัญชี     | เ     |      | ina | tronics | tronics |     |      |
|             | อสวีไอ | Vi   |     | (T      |         |     | Co., |
| ปี 2553      |       | sion | L   | ianjin) | (Hong   |     | Ltd  |
|             |       |      | td. |         | Kong)   |     |      |
|             |       | Co., |     | Co.,    |         |     |      |
|             |       | Ltd. |     | Ltd.    |         |     |      |
+-------------+-------+------+-----+---------+---------+-----+------+
| ค่าสอบบัญชี    | 1,37  | 50   | 1   | 618,512 | 129,281 | 4   | 347  |
|             | 0,000 | ,000 | 01, |         |         | 89, | ,198 |
|             |       |      | 858 |         |         | 569 |      |
+-------------+-------+------+-----+---------+---------+-----+------+
| ค่าตรว       | 25    | ไม่มี  | ไม่มี | ไม่มี     | ไม่มี     | ไม่มี | ไม่มี  |
| จสอบโครงการ | 0,000 |      |     |         |         |     |      |
|             |       |      |     |         |         |     |      |
| ที่ได้รับส่ง     |       |      |     |         |         |     |      |
| เสริมการลงทุน |       |      |     |         |         |     |      |
+-------------+-------+------+-----+---------+---------+-----+------+
| ค่าบริการอื่น   | ไม่มี   | ไม่มี  | ไม่มี | ไม่มี     | ไม่มี     | ไม่มี | ไม่มี  |
+-------------+-------+------+-----+---------+---------+-----+------+
| ค่าบ         | ไม่มี   | ไม่มี  | ไม่มี | ไม่มี     | ไม่มี     | ไม่มี | ไม่มี  |
| ริการอื่นที่จะต้อ |       |      |     |         |         |     |      |
| งจ่ายในอนาคต |       |      |     |         |         |     |      |
+-------------+-------+------+-----+---------+---------+-----+------+